OpenLLM-France/wikimedia huggingface dataset:
# Mifeng Xiaojie

Mifeng Xiaojie (xinès simplificat: 蜜蜂小姐, pinyin: Mìfēng Xiǎojiě, literalment 'Senyoreta abella') és una sèrie de manhua creada per Liang Baibo, pionera del còmic a la Xina. Va ser creada el 1935 per al periòdic Libao. Tot i la seua curta durada i el relatiu anonimat de l'autora, es tracta d'una de les tires còmiques que més èxit tingué a la Xina en la seua època, i l'única dibuixada per una dona.
El nom del personatge protagonista fa referència a una abella per la forma del dibuix, amb cintura fina i amples malucs. L'estil de dibuix era fi, i la narrativa, poètica.

## Referències

* ↑ Lent, John A.; Ying, Xu. «Women's Manga in Asia and Beyond». A: Chinese Women Cartoonists: A Brief, Generational Perspective. Springer, 2019, p. 230. DOI 10.1007/978-3-319-97229-9_15. ISBN 9783319972282.
* ↑ Lent, John A.; Ying, Xu. Comics Art in China. Univ. Press of Mississippi, 2017, p. 30–32. ISBN 978-1-4968-1177-6.
* ↑ 张光宇; 梁白波; 高龙生. 民间情歌/蜜蜂小姐/阿斗画传/老漫画专辑 (en xinès). 山东画报出版社, 2000. ISBN 978-7-80603-503-0. «本书收录的《民间情歌》、《蜜蜂小姐》、《阿斗画传》都是是中国二三十年代漫画作品。本书作者张光宇、梁白波、高龙生均是中国二三十年代卓有成就的漫画家。»
* 1 2 黄可. 老上海漫画图志 (en xinès). 上海科学技术文献出版社, 2010, p. 85. ISBN 978-7-5439-4328-5.
* ↑ 黄可. 老上海漫画图志 (en xinès). 上海科学技术文献出版社, 2010, p. 160. ISBN 978-7-5439-4328-5.
# Xiuladora de Sclater

La xiuladora de Sclater(Pachycephala soror) és una espècie d'ocell de la família dels paquicefàlids (Pachycephalidae) que habita els boscos de les muntanyes de Nova Guinea i la propera illa Goodenough.

## Referències

* ↑ «Xiuladora de Sclater». Cercaterm. TERMCAT, Centre de Terminologia. Rev. 20/02/2021(català)
# Lèmurs subfòssils

Els lèmurs subfòssils són lèmurs de Madagascar representats per restes recents (subfòssils) d'entre el Plistocè superior i fa aproximadament 560 anys. Inclouen espècies tant vivents com extintes, tot i que el terme es refereix més sovint als extints lèmurs gegants. La diversitat de comunitats de lèmurs subfòssils era més gran que les actuals, amb fins a 20 espècies o més per localitat, mentre que avui en dia n'hi ha entre 10 i 12. La mida de les espècies extintes variava entre una mica més de 10 kg i aproximadament 200 kg. Fins i tot les restes subfòssils de les espècies vivents són més grans i robustes que els espècimens actuals. Els jaciments de subfòssils trobats a gran part de l'illa demostren que la majoria de lèmurs gegants tenien una àmplia distribució i que la difusió de les espècies vivents s'ha reduït significativament des de l'arribada dels humans.
# Coldwater (Kansas)

Coldwater és una població dels Estats Units a l'estat de Kansas. Segons el cens del 2000 tenia 792 habitants.

## Demografia

Segons el cens del 2000, Coldwater tenia 792 habitants, 380 habitatges, i 209 famílies. La densitat de població era de 116,3 habitants per km².
Dels 380 habitatges en un 20,3% hi vivien nens de menys de 18 anys, en un 46,6% hi vivien parelles casades, en un 8,4% dones solteres, i en un 45% no eren unitats familiars. En el 42,9% dels habitatges hi vivien persones soles el 28,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,01 i el nombre mitjà de persones que vivien en cada família era de 2,75.
Per edats la població es repartia de la següent manera: un 20,3% tenia menys de 18 anys, un 5,4% entre 18 i 24, un 17,9% entre 25 i 44, un 24,6% de 45 a 60 i un 31,7% 65 anys o més.
L'edat mediana era de 50 anys. Per cada 100 dones de 18 o més anys hi havia 76,8 homes.
La renda mediana per habitatge era de 27.167 $ i la renda mediana per família de 36.786 $. Els homes tenien una renda mediana de 23.438 $ mentre que les dones 16.625 $. La renda per capita de la població era de 16.851 $. Entorn del 8,7% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coldwater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Coldwater». American Fact Finder. Oficina del Cens dels Estats Units, 12-01-2010.
# Mifflinburg

Mifflinburg és una població dels Estats Units a l'estat de Pennsilvània. Segons el cens del 2000 tenia 3.594 habitants.

## Demografia

Segons el cens del 2000, Mifflinburg tenia 3.594 habitants, 1.506 habitatges, i 1.028 famílies. La densitat de població era de 762,4 habitants/km².
Dels 1.506 habitatges en un 32,1% hi vivien nens de menys de 18 anys, en un 55,5% hi vivien parelles casades, en un 9,6% dones solteres, i en un 31,7% no eren unitats familiars. En el 27,7% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,3% tenia menys de 18 anys, un 7,6% entre 18 i 24, un 28,6% entre 25 i 44, un 21,9% de 45 a 60 i un 16,6% 65 anys o més.
L'edat mediana era de 38 anys. Per cada 100 dones de 18 o més anys hi havia 85,5 homes.
La renda mediana per habitatge era de 34.906 $ i la renda mediana per família de 43.520 $. Els homes tenien una renda mediana de 30.568 $ mentre que les dones 21.315 $. La renda per capita de la població era de 17.161 $. Entorn del 7,6% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mifflinburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Mifflinburg». American Fact Finder. Oficina del Cens dels Estats Units, 12-01-2010.
# Barret de campana

El barret de campana, o, contextualment, la campana (del francès cloche, 'campana', 'closca'), és un barret femení, generalment de feltre, de copa acampanada i ala mínima. Dissenyat per Caroline Reboux, fou el barret femení predominant en la dècada de 1920, i el característic de l'estil garçonne.
El barret de campana quedava arrapat a la closca, de manera que no es podia dur amb cabells llargs, cosa que fomentà encara més el pentinat a la garçonne. Es duia encasquetat sobre el front, i això obligava la portadora a alçar el mentó i mirar cap avall, la qual cosa reforçava l'aire de seguretat de la dona nova.
A partir de 1928 fou moda girar amunt l'ala del barret de campana.
A partir de 1930 la campana perd l'hegemonia quasi absoluta de què havia gaudit durant els anys folls, i en 1933-1934 passa de moda definitivament,

## Bibliografia

* Diccionari visual Oxford: català, castellà, anglès, francès. Oxford: Oxford University, cop. 1997. ISBN 84-8104-004-5
# Missió de les Nacions Unides al Sudan

Missió de les Nacions Unides al Sudan (també coneguda com a UNMIS per les seves sigles en anglès) va ser una força multinacional de manteniment de la pau desplegada al Sudan des de 2005 fins al 2011. El mandat de la UNMIS va ser establert el 24 de març de 2005 per l'aprovació de la resolució 1590 del Consell de Seguretat de les Nacions Unides i prorrogat per successives resolucions del mateix organisme. El sorgiment de la UNMIS va ser conseqüència directa de l'acord de pau entre el govern del Sudan i el Moviment d'Alliberament del Poble Sudanès del 5 de gener de 2005.

## Mandat de la UNMIS

La missió principal de la UNMIS va ser subministrar suport per a l'aplicació del Acord General de Pau entre les parts signatàries; facilitar el moviment de refugiats i desplaçats interns a les seves zones originàries, incloent la seva assistència humanitària; assistir a les parts en les labors de desminatge, la protecció dels drets humans a Sudan, especialment dels grups vulnerables com a refugiats, nens i dones, i donar suport a la Missió de la Unió Africana al Sudan.
El mandat de la UNMIS va finalitzar el 9 de juliol de 2011; el Consell de Seguretat va clausurar oficialment la missió l'11 de juliol de 2011, amb una disposició abans del 31 d'agost de 2011. L'equip i el personal seran transferits a UNISFA i a la UNMISS.
El seu treballador més conegut va ser el periodista Lubna al-Hussein, que va dimitir per renunciar a la seva immunitat.

## Actualitat

El mandat de la UNMIS va acabar el 9 de juliol de 2011 després de la finalització del període de transició establert pel govern de Sudan i el Moviment d'Alliberament del Poble Sudanès, durant la signatura de l'Acord de Pau Complet, el 9 de gener de 2005.
Actualment les Nacions Unides mantenen una missió sobre el territori de Sudan que és la Missió de les Nacions Unides al Sudan del Sud (UNMISS)

## Referències

* ↑ «UNMIS - Portada». Naciones Unidas. [Consulta: 1r octubre 2011].
* ↑ «UNMIS - Mandat». Nacions Unides. [Consulta: 11 octubre 2011].
* ↑ Section, United Nations News Service. «Sudan & South Sudan».
* ↑ F_483. «UN Security Council votes to withdraw peacekeeping force in Sudan - People's Daily Online».

## Enllaços externs

* web de la UNMIS Arxivat 2016-09-04 a Wayback Machine.
# Julia Hickelsberger-Füller

Julia Hickelsberger-Füller (Sankt Pölten, 1 d'agost de 1999), coneguda esportivament com Julia Hickelsberger, és una futbolista austríaca que juga de migcampista al Hoffenheim i a la selecció femenina d'Àustria.
Va iniciar la seua carrera al SKN St. Pölten de l'ÖFB-Frauenliga, fins que el 2022 fitxa pel TSG 1899 Hoffenheim alemany.

## Referències

* ↑ «Julia Hickelsberger» (en alemany). oefb.at. [Consulta: 14 abril 2020].
* ↑ Julia Hickelsberger-Füller – Fitxa i estadístiques a la UEFA
* ↑ admin. «Julia Hickelsberger signs for Hoffenheim - Footbalada» (en anglès americà), 02-05-2022. Arxivat de l'original el 2022-07-05. [Consulta: 5 juliol 2022].
# Xiuladora de Tagula

La xiuladora de Tagula (Colluricincla discolor) és un ocell de la família dels paquicefàlids (Pachycephalidae).

## Hàbitat i distribució

Habita els boscos de les illes de Tagula i Junet, a les Louisiade centrals.

## Taxonomia

Espècie que ha estat separada de Colluricincla megarhyncha arran els treballs de Marki et al. 2018

## Referències

* ↑ PZ Marki, J Fjeldså, M Irestedt i KA Jønsson. 2018. Molecular phylogenetics and species limits in a cryptically coloured radiation of Australo-Papuan passerine birds (Pachycephalidae: Colluricincla). Molecular Phylogenetics and Evolution 124: 100–125.
# Aqüeducte del Mas d'en Puig

L'Aqüeducte del Mas d'en Puig és una obra de Corbera de Llobregat (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Situat enmig d'una zona boscosa, a pocs metres de l'antic camí de Corbera de Llobregat. Construcció amb pedra de la zona, lleugerament escairada i lligada amb morter. Consta d'un arc de mig punt ultrapassat per salvar el torrent, afluent de la riera de Corbera. Les seves dimensions són d'uns 15 metres de llarg aproximadament una amplada a la part superior d'aproximadament un metre.

## Referències

* ↑ «Aqüeducte del Mas d'en Puig». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 gener 2019].
# Coldwellita

La coldwellita és un mineral de la classe dels sulfurs. Rep el nom del complex de Coldwell, al Canadà, on es troba la seva localitat tipus.

## Característiques

La coldwellita és un sulfur de fórmula química Pd₃Ag₂S. Va ser aprovada com a espècie vàlida per l'Associació Mineralògica Internacional l'any 2014, sent publicada per primera vegada el 2015. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Canadenc de la Natura, al Quebec (Canadà), amb el número de catàleg: cmnmc 86876.

## Formació i jaciments

Va ser descoberta al dipòsit de Marathon, al complex de Coldwell, dins el districte de Thunder Bay, (Ontario, Canadà). També ha estat descrita en un parell d'indrets de l'óblast de Múrmansk (Rússia), sent aquests els únics indrets a tot el planeta on ha estat descrita aquesta espècie mineral.

## Referències

* ↑ «Coldwellite» (en anglès). Mindat. [Consulta: 30 juny 2021].
# Barret d'ala

Un barret d'ala és aquell que a part del capell té una vora i sovint una part que cobreix les orelles per protegir-les del fred, a mode d'ales laterals respecte al cos del barret. Les ales poden formar un tot amb la part superior, com per exemple el cas del chullo andí, on la mateixa llana i estampat forma tot el barret, o bé ser un complement adherit al barret. Els barrets d'ala són una evolució de la vora ampliada i van aparèixer a la modernitat. En alguns casos es pot usar el terme ala per a tota la vora que envolta el cos del barret, com per exemple el barret de copa.

## Referències

* ↑ Hats and Headwear around the World: A Cultural Encyclopedia:, Beverly Chico, ABC-CLIO, 03.10.2013, P. 155
# Kashtin

Kashtin és un duet musical canadenc de folk-rock creat pels músics innu Florent Vollant (Maliotenam, vora Sept Îles, Quebec, 1959) i Claude McKenzie (Schefferville, Quebec 1967). Es va formar el 1984, i van debutar en el Festival Innu Nikamu a Maliotenam. El 1989 van treure el disc Kashtin (Tornado) amb els èxits E Uassiuian (La meva infantesa), Tipatshimun (Cançó del diable), i Tshinanu (Nosaltres), considerat un himne innu.
El 1991 van treure el disc Innu, alhora que tocaven a França i als EUA. El 1994 van treure el disc Akua Tua i el 2003 es van dissoldre. Des d'aleshores només s'han reunit esporàdicament i han continuat les seves carreres en solitari.

## Enllaços externs

* Florent Vollant Arxivat 2005-12-29 a Wayback Machine.
* Claude McKenzie Arxivat 2006-01-09 a Wayback Machine.
# Dia de Tatiana

Dia de Tatiana (rus: Татья́нин день, Tatianin den) és una festa religiosa russa observada el 25 de gener segons el calendari gregorià (el 12 de gener segons el calendari julià). Es diu així en honor de Santa Tatiana, màrtir cristiana romana del segle iii, durant el regnat de l'emperador Alexandre Sever.
El 1755, durant l'onomàstica de la mare d'Ivan Xuvàlov, Tatiana Rodionovna, la seva amant, l'emperadriu Elisabet I de Rússia va donar suport a la seva petició d'establir una universitat a Moscou. Xuvàlov va ser Ministre d'Educació. L'església de Santa Tatiana es va construir posteriorment al campus universitari. L'església de la universitat realitza un servei tradicional el 25 de gener, seguit dels discursos i l'adjudicació de premis.
L'església ortodoxa russa va declarar a Santa Tatiana la patrona dels estudiants, i el Dia de Tatiana se celebrat com el Dia dels estudiants russos. L'observança té una llarga tradició d'activitats festives. El 1885, Anton Txékhov va escriure: «Aquest any tot estava begut, excepte l'aigua del riu Moscou, i només perquè estava congelada». Les festes comencen amb una beguda alcohòlica tradicional feta a base de mel. Encara que originari de Moscou, les celebracions del Dia de Santa Tatiana s'han estès a la majoria de les ciutats universitàries.
Casualment, el 25 de gener també és el final del primer curs del curs acadèmic tradicional per als estudiants russos; la sessió d'exàmens finals de l'hivern, seguida d'unes vacances d'hivern de dues setmanes.

## Referències

* ↑ «Tatiana Day». Arxivat de l'original el 2020-08-07. [Consulta: 5 febrer 2019].
* 1 2 «Меленьева, Тамара. "Students Day in Russia", Center for Russian Language Studies, 25 January 2012». Arxivat de l'original el 11 de març 2014. [Consulta: 5 febrer 2019].
* ↑ «St. Tatiana Day: The Power of Faith and Will | A Russian Orthodox Church Website». www.pravmir.com.
* ↑ «Aristov, Mikhail. "St. Tatiana's Day", Voice Of Russia, 25 de gener de 2011». Arxivat de l'original el 2014-03-11. [Consulta: 5 febrer 2019].
* ↑ «"St. Tatyana's day kicks off winter holidays for Russian students", Russia Today, 27 de gener de 2008». Arxivat de l'original el 2014-03-11. [Consulta: 5 febrer 2019].

## Enllaços externs

* Capella de Sant Tatiana a la Universitat Estatal de Moscou (rus)
* Pàgina web de la catedral de Sant Isaac (rus)
* Martyrdom of St. Tatiana of Rome (inclou ícona) (anglès)
# Pal

«Pal o PAL» té aquests significats:
* Biografies: Pál Titkos (Kelenvölgy, 1908 - Budapest, 1988), futbolista hongarès dels anys 30.
* Objectes:
** Pal (estri), estri en forma de canya o bastó.
** Pal (nàutica), element vertical on es ferma la vela.
** Pal (joc).
* Toponímia:
** Pal (Andorra), un dels set quarts de la parròquia de la Massana (Andorra).
** Muntanya del Pal o puig de l'Àliga, turó del terme de Castellvell del Camp (Baix Camp).
** Principat de Pal, antic estat a l'agència de Kathiawar (Índia).
** Pal (jagir), jagir de Gujarat (Índia).
* Heràldica: Pal (heràldica), una de les peces honorables de l'escut d'armes.
* Música: Pal (música flamenca), canya o estil de flamenc.
* Tecnologia:
** PAL (Phase Alternating Line), sistema de transmissió de senyals analògics de televisió.
** Matriu lògica programable (de l'anglès Programmable Array Logic), tipus de dispositiu lògic programable creat per Monolithic Memories
** ObjectPAL, llenguatge de programació per a les bases de dades Borland Paradox
* Organitzacions: PAL, codi ICAO per a Philippine Airlines, aerolínia nacional de les Filipines
# Miquel Muntadas i Romaní

Miquel Muntadas i Romaní (Capellades, 30 de novembre de 1808 - Abadia de Montserrat, 8 de març de 1885) fou un eclesiàstic benedictí, abat de Montserrat des de 1858 fins a 1885.
Va entrar al monestir de Montserrat el 1825. La desamortització del 1835 el sorprengué al col·legi benedictí de San Pedro de Eslonza, i durant cinc anys tingué cura d'una parròquia que en depenia. Exercí després a Capellades, i el 1844 retornà a Montserrat, restaurat per l'abat Blanch. Aviat intervingué en la direcció del monestir, primer com a president i després com a abat, i aconseguí l'arribada de nous monjos. El 1862 va unir Montserrat a la congregació de Subiaco, integrada actualment a la Congregació de Subiaco-Montecassino, davant la impossibilitat de renovar la congregació de Valladolid. Va aconseguir un gran desplegament de la vida religiosa a Montserrat i, el 1884, l'estat li va donar permís per a la instauració d'un noviciat. Va treballar en la restauració del monestir i del santuari. El 1880 i el 1881 va organitzar, amb l'ajut de Jacint Verdaguer, Jaume Collell i Fèlix Sardà i Salvany, les festes del mil·lenari de la troballa de la Mare de Déu. Va escriure diverses obres, entre les quals «Montserrat. Su pasado, su presente y su porvenir» (1871).

## Referències

* ↑ «Miquel Muntadas i Romaní». Gran Enciclopèdia Catalana. Barcelona: Grup Enciclopèdia Catalana.
* ↑ P., J. «Homenaje al Reverendí-simo Padre D. Miguel Muntadas y Romaní.». Revista Montserratina, num.130, octubre 1917, p.433-436 [Consulta: 20 agost 2017].
# Xiuladora de Vogelkop

La xiuladora de Vogelkop (Pachycephala meyeri) és un ocell de la família dels paquicefàlids (Pachycephalidae).

## Hàbitat i distribució

Habita els boscos de les muntanyes Arfak i Tamrau, a l'oest de Nova Guinea.

## Referències

* ↑ «Xiuladora de Vogelkop». Cercaterm. TERMCAT, Centre de Terminologia. Rev. 20/04/2022(català)
# Aqüeducte del barranc de les Bruixes

Aqüeducte del barranc de les Bruixes és un aqüeducte del municipi de Vilallonga del Camp (Tarragonès) protegit com a bé cultural d'interès local. Forma part d'una canalització d'aigua, també coneguda com el rec de les Sorts, que recull l'aigua procedent del riu Glorieta per conformar el sistema de regadiu dels camps de conreu d'aquest sector.

## Descripció

Pont ubicat a la part SE del terme municipal, en el lloc denominat de les Sorts. L'aqüeducte travessa perpendicularment el Barranc de les Bruixes per permetre el pas de l'aigua destinada al rec que passa per un canal. Aquesta canal és l'estructura principal d'un sistema de regadiu que recull l'aigua del riu Glorieta que és el curs d'aigua paral·lel al Barranc, més a l'est.
L'aqüeducte és un pont que utilitza carreus, paredat de còdols amb morter, paredat amb pedra sense treballar de mida mitjana amb morter i rajola. Cadascun d'aquests sistemes s'utilitza per a determinades parts de l'estructura en la qual també es poden observar parts que no són contemporànies entre elles, la part més refeta és la que correspon al canal.
L'aqüeducte consta d'un arc rebaixat amb l'intradós de carreus rectangulars amb una llum d'aproximadament 3 metres.
Els estreps són de còdols units amb morter i estan reforçats amb tallamars de planta de quart de cercle fets amb paredat de pedres irregulars.

## Història

Aquesta aigua es recull en el riu Glorieta mitjançant un assut, d'allí, amb una mina es portava a l'exterior en un punt proper situat a l'est del Barranc de les Bruixes, i des d'aquí el sistema de regadiu estava format per un sistema de basses, de canals i de pous de regulació de les aigües. La informació disponible i les restes conservades d'aquest sistema de regadiu permeten saber que en èpoques anteriors el sistema permetia regar tot el vessant sud del terme. Actualment, aquest sistema hidràulic només s'utilitza per regar la zona est del terme de Vilallonga.

## Referències

* ↑ Ajuntament de Vilallonga del Camp. «document del RPUC Modificació puntual de les Normes subsidiàries per incloure l'inventari del patrimoni cultural». Registre de planejament urbanístic de Catalunya. [Consulta: 3 abril 2013].
* ↑ «Aqüeducte del barranc de les Bruixes». Mapa de recursos culturals. Diputació de Tarragona.
* 1 2 3 4 5 «Aqüeducte del barranc de les Bruixes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 abril 2013].
# Coldwater

«Coldwater» té aquests significats:
* Coldwater (Kansas)
* Coldwater (Michigan)
* Coldwater (Mississipi)
* Coldwater (Ohio)
# Khimki

Khimki - Химки (rus) - és una ciutat de l'óblast de Moscou, a Rússia. Es troba al nord-oest de Moscou.

## Història

La ciutat de Khimki s'establí oficialment el 1939. Es desenvolupà al voltant de l'estació de tren homònima que hi ha des del 1850 i que forma part de la ruta Moscou-Sant Petersburg. Tota la ciutat de Khimki té les fronteres amb la ciutat de Moscou.
Als darrers anys Khimki s'ha convertit en un suburbi de Moscou que continuà desenvolupant-se i en què s'hi han construït molts edificis nous. La ciutat queda travessada per la carretera que uneix Moscou amb l'Aeroport de Moscou-Xeremètievo.

## Demografia

Evolució demogràfica de Khimki. :
| 1926 | 1939 | 1959 | 1970 | 1979 | 1989 | 1992 | 2002 | 2008 | 2014 |
| 2.900 | 23.100 | 47.800 | 86.600 | 111.900 | 132.902 | 141.000 | 162.074 | 183.551 | 225.678 |
# Osteobrama neilli

Osteobrama neilli és una espècie de peix cipriniforme de la família dels ciprínids.

## Morfologia

Els mascles poden assolir els 12 cm de longitud total.

## Distribució geogràfica

Es troba a l'Índia.

## Referències

* 1 2 FishBase (anglès)
* ↑ Menon, A.G.K. 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Yohei Toyoda

Yohei Toyoda (Komatsu, Prefectura d'Ishikawa, Japó, 11 d'abril de 1985) és un futbolista japonès. Va disputar 8 partits amb la selecció del Japó.

## Referències

* ↑ Japan National Football Team Database
* ↑ National Football Teams